## Pravilnik o izmjenama i dopunama Pravilnika o naknadama za javnu izvedbu i priopćavanje javnosti glazbenih djela te naknadama za korištenje glazbenih izvedbenih materijala

### NN 1/1997 (3.1.1997.), Pravilnik o izmjenama i dopunama Pravilnika o naknadama za javnu izvedbu i priopćavanje javnosti glazbenih djela te naknadama za korištenje glazbenih izvedbenih materijala

# **HRVATSKO DRUŠTVO SKLADATELJA**

Na temelju članka 91a. Zakona o autorskom pravu ("Narodne novine" br.
53/91 i 58/93) Upravni odbor Hrvatskog društva skladatelja na svojoj sjednici
od 5. rujna 1996. donio je

## **PRAVILNIK**

### **O IZMJENAMA I DOPUNAMA PRAVILNIKA O NAKNADAMA ZA JAVNU IZVEDBU I PRIOPĆAVANJE JAVNOSTI GLAZBENIH DJELA TE NAKNADAMA ZA KORIŠTENJE GLAZBENIH IZVEDBENIH MATERIJALA**

Članak 1.

U Pravilniku o naknadama za javnu izvedbu i priopćavanje javnosti glazbenih
djela te naknadama za korištenje glazbenih izvedbenih materijala ("Narodne
novine" br. 80/92, 72/93, 29/95 i 50/95) mijenja se i dopunjuje Tarifa
naknada za javnu izvedbu i priopćavanje javnosti glazbenih djela i glasi:

A. NAKNADE ZA IZVEDBU GLAZBENIH DJELA NA PRIREDBAMA

I. GLAZBENE PRIREDBE

Tarifni broj 1

1) Za izvedbu glazbenih djela na koncertu ozbiljne glazbe (festivalu,
natjecanju) akademiji, baletnom divertismanu ili promenadnom koncertu kao
i ostalih vrsta glazbe uz naplatu ulaznica ili drugih oblika naplate, naknada
iznosi 10% bruto prihoda, ali ne manje od naknade određene prema stavku
2. ovog tarifnog broja.

2) Za izvedbu glazbenih djela ozbiljne ili ostale glazbe u zatvorenom
prostoru bez naplate ulaznica ili drugih oblika naplate naknada se određuje
primjenom stopa iz stavka 1. ovog tarifnog broja od osnovice utvrđene prema
kapacitetu prostora s prosječnom cijenom ulaznica za slične priredbe, ali
ne nižom od 30 kuna.

3) Ako je izvedba glazbenih djela iz stavka 2. ovog tarifnog broja na
otvorenom prostoru (trg, ulica, plaža, i dr.) bez naplate ulaznica ili
drugih oblika naplate, naknada se određuje kao prema stavku 3. prema kapacitetu
prostora, i to:

a) do 50 osoba 300 bodova

b) od 51 do 200 osoba 500 bodova

c) od 201 do 1.000 osoba 1.000 bodova

d) od 1001 do 10.000 osoba 2.000 bodova

e) više od 10.000 osoba 4.000 bodova

5) Ako priređivač ne dostavi popis izvedenih djela u roku od 15 dana
(čl. 94. st. 1. Zakona o autorskom pravu), iznos naknade uvećava se za
50%.

6) Za izvedbu glazbenih djela ozbiljne glazbe ukupna naknada utvrđuje
se razmjerno udjelu zaštićenih djela u izvedenom programu.

II. ZABAVNE PRIREDBE

Tarifni broj 2

1) Za izvedbu glazbenih djela:

a) na zabavi, proslavi, banketu, maturalnoj, brucoškoj, klubskoj večeri
ili slično uz naplatu ulaznica, odnosno drugog oblika naplate, naknada
iznosi 10% bruto prihoda, a najmanje 2.000 bodova, koliko iznosi i u slučaju
ako je priredba bez navedene naplate;

b) na sezonskoj zabavnoj priredbi kao što je doček Nove godine, krabuljni
ples, karneval, Valentinovo, Martinje i sl. uz naplatu ulaznica ili drugog
oblika naplate, naknada iznosi 12% bruto prihoda, a najmanje 3.000 bodova,
koliko iznosi i u slučaju ako je priredba bez navedene naplate.

2) Ako priređivač ne dostavi popis izvedenih djela u roku od 15 dana
(čl. 94. st. 1. Zakona o autorskom pravu), iznos naknade uvećava se za
50%.

III. OSTALE PRIREDBE

Tarifni broj 3

1) Za izvedbu glazbenih djela:

a) na plesnom natjecanju, reviji na ledu ili sličnoj priredbi uz naplatu
ulaznica naknada iznosi 6% bruto prihoda, ali ne manje od naknade određene
prema stavku 3. tarifnog broja 1;

b) na modnoj reviji, izboru ljepote, demonstraciji proizvoda ili sličnoj
priredbi uz naplatu ulaznica naknada iznosi 4% bruto prihoda, a najmanje
3.000 bodova, koliko iznosi i u slučaju ako je priredba bez naplate ulaznica;

c) na cirkuskoj, artističkoj ili sličnoj priredbi uz naplatu ulaznica
naknada iznosi 3% bruto prihoda, a najmanje 2.000 bodova, koliko iznosi
i u slučaju ako je priredba bez naplate ulaznica;

d) na sportskoj priredbi naknada iznosi

- do 10.000 sjedala 200 bodova

- od 10.000 do 30.000 sjedala 300 bodova

- više od 30.000 sjedala 400 bodova

e) na svadbenim večerama i sličnim priredbama sa živom izvedbom glazbenih
djela naknada iznosi po priredbi:

- do 100 osoba 1.000 bodova

- od 101 do 200 bodova 2.000 bodova

- više od 200 osoba 3.000 bodova

f) za priredbe iz točke e) koje se održavaju u ekskluzivnim restoranima,
noćnim klubovima i barovima, disko klubovima i sličnim prostorima naknada
se uvećava za 100%.

g) za priredbe iz točke e) koje se održavaju u prostorima u kojima se
inače ne obavlja ugostiteljska djelatnost (društveni domovi, šatori i sl.)
naknada se umanjuje za 50%.

h) na pogrebima naknada iznosi 100 bodova po pogrebu.

B. NAKNADE ZA STALNO I POVREMENO KORIŠTENJE GLAZBENIH DJELA

IV. UGOSTITELJSKI OBJEKTI

Tarifni broj 4

1) Za korištenje glazbenih djela putem mehaničke glazbe u ugostiteljskim
objektima mjesečna se naknada određuje na temelju slijedećih osnovica:

![](dodatni/368121.gif)

2) Uzimajući u obzir kapacitet ugostiteljskog objekta, visina naknade
određuje se na temelju osnovica iz prethodnog stavka kako slijedi:

a) do 30 osoba osnovica se umanjuje za 30%

b) od 31 do 100 osoba 100% vrijednosti osnovice

c) od 101 do 200 osoba osnovica se uvećava za 50%

d) od 201 do 500 osoba osnovica se uvećava za 100%

e) od 501 do 1.000 osoba osnovica se uvećava za 200%

f) od 1.001 i više osoba osnovica se uvećava za 300%

3) Za žive izvedbe osnovice iz stavka 1. uvećavaju se za 100%.

4) U slučaju disko-programa za koji se naplaćuju ulaznice ili obvezna
konzumacija u toku dva dana tjedno, osnovice iz stavaka 1. i 2. se uvećava
za 100%.

U slučaju naplate ulaznica ili obvezne konzumacije do četiri dana tjedno,
osnovica iz stavka 1. se uvećava za dodatnih 30%.

U slučaju naplate ulaznica ili obvezne konzumacije više od četiri dana
tjedno, osnovica iz stavka 1. se uvećava za dodatnih 20%.

Sve odredbe ovoga članka se primjenjuju kumulativno uzimajući u obzir
sve navedene parametre.

V. HOTELI

Tarifni broj 5

1) Za korištenje glazbenih djela u sobama hotela, aparthotela, hotelskog
naselja, apartmanskog naselja putem radija, interne televizije zatvorenog
tipa ili bilo koje druge televizijske ili kabelske mreže mjesečna naknada
iznosi ovisno o kapacitetu i to:

a) do 100 gostiju 2.500 bodova

b) od 101 do 500 gostiju 3.600 bodova

c) 500 i više gostiju 6.000 bodova

2) Za korištenje glazbenih djela u zajedničkoj prostoriji hotela (predvorju,
blagovaonici ili sl.) mjesečna naknada iznosi ovisno o kategoriji hotela
i to:

a) hoteli IV kategorije, apartmani i pansioni

druge i treće kategorije 1.250 bodova

b) hoteli II i III kategorije, moteli, apartmani

i pansioni prve kat. 2.500 bodova

c) hoteli I kategorije 5.000 bodova

d) hoteli de luxe i izvan kategorije 10.000 bodova

3) Za korištenje glazbenih djela u omladinskom hotelu, odmaralištu,
kampu izvan restorana putem mehaničke glazbe mjesečna naknada iznosi ovisno
o kapacitetu i to do 100 osoba 100 bodova, a za svakih narednih 100 osoba
50 bodova.

VI. TRGOVINSKI I DRUGI POSLOVNI PROSTORI

Tarifni broj 6

1) Za korištenje glazbenih djela u robnoj kući, prodavaonici, stalnom
izložbenom trgovinskom prostoru, poslovnoj prostoriji, brijačkom ili frizerskom
salonu, kozmetičkom salonu, zanatskoj radnji, proizvodnom pogonu ili slično,
mjesečna naknada iznosi ovisno o veličini prostora i to:

a) do 50 m2 osnovica iznosi 1 bod po m2

b) od 50 m2 do 200 m2 osnovica iznosi 0,7 boda po m2

c) više od 200 m2 osnovica iznosi 0,5 boda po m2

2) Ako se glazbena djela priopćavaju i na otvorenom javnom prostoru,
naknade iz prethodnog stavka uvećavaju se za 100 bodova.

3) Za korištenje glazbenih djela na sezonskom ili povremenom sajmu dnevna
naknada iznosi 300 bodova.

4) Za korištenje glazbenih djela u propagandne svrhe putem vozila s
razglasom dnevna naknada iznosi 20 bodova.

VII. PRIJEVOZNA SREDSTVA

Tarifni broj 7

1) Za korištenje glazbenih djela u prijevoznom sredstvu naknada iznosi
i to:

a) u sredstvima javnog prijevoza na stalnim

linijama (autobusi, vlakovi, brodovi i sl.) mjesečno 50 bodova po sredstvu

b) u izletničkim autobusima putničkih agencija 30 bodova po turi

c) u izletničkim brodovima putničkih agencija 50 bodova po turi

d) u avionima 50 bodova po letu

2) U slučaju žive izvedbe na brodu primjenjuju se odredbe stavka 1,
2 i 3. tarifnog broja 4.

3) Za korištenje glazbenih djela na autobusnom kolodvoru, željezničkom
kolodvoru, u brodskom pristaništu, u zrakoplovnoj luci putem mehaničke
glazbe mjesečna naknada iznosi 400 bodova.

4) Za korištenje glazbenih djela u taxi vozilima, obveznik je udruženje
taxi vozača, a mjesečna naknada iznosi po registriranom taxi vozilu 5 bodova.

VIII. KINEMATOGRAFI

Tarifni broj 8

Ukoliko posebnim sporazumom nije drukčije određeno, za korištenje glazbenih
djela u kinematografu putem mehaničke glazbe prije početka, za vrijeme
projekcije filma, u pauzi ili nakon završetka projekcije filma mjesečna
naknada iznosi 10 bodova po projekciji, a minimalno 100 bodova mjesečno.

IX. MUZEJI, GALERIJE, IZLOŽBE

Tarifni broj 9

Za korištenje glazbenih djela u muzeju, galeriji, na izložbi i slično
pomoć razglasa, ekrana ili slično mjesečna naknada iznosi 40 bodova.

X. SPORTSKI PROSTORI

Tarifni broj 10

Za korištenje glazbenih djela na sportskom prostoru, klizalištu, javnom
kupalištu ili slično putem mehaničke glazbe mjesečna naknada iznosi 200
bodova.

XI. ZABAVNI PARKOVI

Tarifni broj 11

Za korištenje glazbenih djela u zabavnom parku putem mehaničke glazbe
dnevna naknada iznosi 100 bodova.

XII. PLESNE ŠKOLE

Tarifni broj 12

Za korištenje glazbenih djela u plesnoj školi mjesečna naknada iznosi
500 bodova.

XIII. SALONI ZA IGRE

Tarifni broj 13

Za korištenje glazbenih djela u salonu za igre (biljar, fliper, automat
i sl.) putem mehaničke glazbe, ukoliko ne pruža ugostiteljske usluge, mjesečna
naknada iznosi 100 bodova.

XIV. AEROBIKA I FITNESS

Tarifni broj 14

1) Za korištenje glazbenih djela na tečaju aerobike naknada za svaki
nastavni sat iznosi 10 bodova a nikako manje od 150 bodova mjesečno.

2) Za korištenje glazbenih djela u fitness-centru putem mehaničke glazbe
mjesečna naknada iznosi 500 bodova.

XV. RADIO I TELEVIZIJA

Tarifni broj 15

Za emitiranje nescenskih glazbenih djela putem radija, odnosno televizije,
naknada iznosi kako je navedeno u tablicama 1, 1a, 2 i 3 i niže navedenim
odredbama

![](dodatni/368122.gif)

1) Visina godišnje naknade za radio i televiziju u prvoj godini obavljanja
djelatnosti iznosi 40%, u drugoj godini 70%, a daljnjim godinama 100% naknade
iz tablice 1 i 1a ovog članka, ukoliko to ugovorom nije drugačije određeno.

2) Koncesionari neprofitabilnog radija i neprofitabilne televizije plaćaju
5% naknade iz tablice 1 i 1a ovog članka u skladu s odredbom iz stavka
1. ovog članka.

3) Iznos godišnje naknade za radio i televiziju čiji odašiljači emitiraju
na "drugom ograničenom području" u smislu odredbe iz članka 12. stavka
(7) Zakona o telekomunikacijama i članka 1. točka 3. i 4. "Pravilnika o
visini naknada za koncesiju u javnim telekomunikacijama i načinu plaćanja"
("Narodne novine" br. 15/95), a obuhvaćaju grad i šire područje, određuje
se prema tablici 1a ovoga članka.

4) Godišnja naknada za javnu izvedbu i priopćavanje javnosti glazbenih
djela putem radija i televizije plaća se Hrvatskom društvu skladatelja
u 12 jednakih mjesečnih obroka, najkasnije do 15. u mjesecu za razdoblje
proteklog mjeseca.

5) Sukladno članku 94. i 104. Zakona o autorskom pravu ("Narodne novine"
br. 53/93), radio i televizijske postaje dužne su dostaviti Hrvatskom društvu
skladatelja podatke o programu izvedenih odnosno emitiranih djela najkasnije
do 15. u mjesecu za razdoblje proteklog mjeseca.

6) Ako posebnim ugovorom nije drugačije određeno, radio i televizijske
organizacije koje prikupljaju pretplatu propisanu od Sabora Republike Hrvatske
plaćaju naknadu u visini 4,4% ubrane radio pretplate, odnosno 1,8% ubrane
televizijske pretplate. Ako te organizacije ostvaruju i posebne prihode
od propagande, reklame, želja slušatelja i sl. osim naknade iz ovog stavka
plaćaju još 4% od tih bruto prihoda.

XVI. TELEFONSKE USLUGE

Tarifni broj 16

Za priopćavanje glazbenih djela putem telefona naknada iznosi 10% bruto
prihoda ostvarenog od takvih usluga prema broju registriranih impulsa a
plaća se mjesečno.

Ukoliko korisnik ne dostavi podatke o ostvarenom prihodu, naknada će
se obračunati u dvostrukom iznosu od posljednjeg mjeseca za koji postoje
podaci.

Ukoliko se radi o novome korisniku, a on ne dostavi podatke o ostvarenom
prihodu, naknada će se obračunati u dvostrukom iznosu od poznatih podataka
drugih korisnika.

XVII. GLAZBENI AUTOMAT

Tarifni broj 17

Za javnu izvedbu glazbenih djela putem glazbenog automata bez ekrana
mjesečna naknada iznosi 400 bodova po automatu.

Za javnu izvedbu glazbenih djela putem glazbenog automata s ekranom
mjesečna naknada iznosi 1.000 bodova po automatu.

XVIII. SVIRAČI POJEDINCI

Tarifni broj 18

Za korištenje glazbenih djela od strane svirača pojedinaca (ulični svirači
i sl.) mjesečna naknada iznosi 100 bodova.

XIX. ZAVRŠNE ODREDBE

Članak 2.

Troškovi izdavanja dozvole za stalno korištenje glazbenih djela korisnicima
koji nisu sami prijavili korištenje glazbe i zatražili dozvole, naplaćuje
se u jednokratnom iznosu u visini jednomjesečne naknade za korištenje glazbenih
djela.

Članak 3.

Vrijednost boda iznosi 0,50 kuna.

Članak 4.

Ovaj Pravilnik stupa na snagu osmog dana nakon objave u "Narodnim novinama",
a Tarifa navedena u ovom Pravilniku primjenjuje se od 1. siječnja 1997.

Zagreb, 5. rujna 1996.

Predsjednik
Hrvatskog društva skladatelja
**Adalbert Marković,** v. r.

Pravilnik, NN 1/1997-10